Degustare gratuită - Seară de evaluare și socializare
2025-06-02 19:00 - 22:00 (Europe/Bucharest) | Corks Cozy Winebar, Corks Cozy Winebar, Bucuresti, Bucuresti sector 1, Romania
Portofele, portofele, ce ne-am face fără ele? Marțea aceasta lasă-ți cardurile și cash-ul acasă și vino la degustarea gratuită de vinuri de la Corks!
Selecția noastră de vinuri pleacă mereu de la dorințele și plăcerile (ne)vinovate ale clienților, iar luni, 2 iunie de la 19:00, ne dorim să încercăm mai multe etichete de vinuri noi, să vedem care dintre acestea ne impresionează și dacă le putem găsi o casă nouă, la Corks.
What’s the catch? There’s no catch. Degustăm, discutăm, evaluăm și ne dăm cu părerea despre mai multe vinuri diferite. Va fi o seară de experimentare, de încercat vinuri noi și de discutat despre preferințele fiecăruia în materie de vinuri – toate aceste lucruri ajutându-ne să ne îmbunătățim oferta și să descoperim producători noi și vinuri deosebite.
Locurile sunt limitate la 12 participanți!
Rezervă acum un loc la degustare gratuită!

🇮🇹 O seară în Italia | Degustare de 6 vinuri cu meniu de pairing
2025-06-03 19:00
Marți, 3 iunie, de la ora 19:00, ne mutăm pentru o seară în inima Italiei – fără pașaport, dar cu paharul plin! Sărbătorim Ziua Italiei cu o selecție de vinuri din cele mai reprezentative regiuni ale țării, acompaniate de un meniu italian autentic, pregătit special pentru această ocazie alături de Marius Gârlea, prezentator și sommelier care va ghida tot evenimentul!
Italia este al doilea cel mai mare producător de vinuri din lume și un adevărat mozaic de stiluri, terroir-uri și tradiții. Fiecare regiune are o identitate viticolă puternică, iar în această seară vom degusta vinuri care spun povești diferite, de la efervescența delicată a nordului la intensitatea solară a sudului.
🍷Carta dei vini:

Prosecco DOCG Soligo Col di Mez brut – Veneto
Inzolia Paccamora – Sicilia
Primanero Primitivo & Negroamaro – Puglia
Il Sapiente Sangiovese Appassimento – Toscana
Barolo Fontanafredda 2014 – Piemonte
Vinul surpriză al serii!

🍽️ Il Menù:

Salată caprese cu mozzarella di bufala, roșii dulci și busuioc proaspăt
Paste quatro formaggi cu sos cremos din patru brânzeturi italiene
Arrosticini – frigărui de miel în stil abruzzese
Spezzatino di Manzo – tocăniță lent gătită de vită cu vin roșu și ierburi
Tiramisù – desertul iconic al Italiei, făcut în casă

Hai să ciocnim în cinstea Italiei, să ne bucurăm de savoarea unui terroir legendar și de un festin de gusturi care spun “la dolce vita” în fiecare înghițitură.
🎟️ Locurile sunt limitate!

🩸 Dracula’s Dinner | A Wine & Food Tasting Experience
2025-06-05 19:00 - 22:00
Enter if you dare… 🦇
This is not your usual wine and dine evening. On 5th of June we invite you to a bold, mysterious, and delicious experience inspired by the most iconic figure of Romanian folklore: Count Dracula himself.
Prepare to step into a world where legend meets local flavor. Dracula’s Dinner isn’t just a meal — it’s a feast that flirts with the unexpected. Creamy garlic soup, golden-fried brains, skewered chicken hearts, and rustic tomato pie come together in a menu that dares to be bold, just like the wines that accompany it.
🍷 The Wines of the Night:

Bright Maiden of Transylvania – Fetească Albă: floral, fresh, and delicate like morning mist on the Carpathians
Royal Maiden of Transylvania – Fetească Regală: a noble white, crisp and aromatic, fit for the Prince’s court
Dark Count of Transylvania – Cabernet Sauvignon & Fetească Neagră: dark berries and spice, deep like Dracula’s soul
Regina Nopții – Fetească Neagră: mysterious, seductive, and hauntingly good
Palincă Bloodshot – A fiery traditional spirit to finish the night with a burning memory

🍽️ Dracula’s Dinner Menu:

Cream of garlic soup – creamy, comforting, and garlicky enough to ward off unwanted guests
Deep-fried brains – golden and crisp, a local delicacy for the brave
Skewered chicken hearts – grilled to perfection, rich in flavor and tradition
Tomato pie – sweet, savory, and rustic, a Transylvanian comfort dish

At Corks, we regularly host wine tasting events that explore Romania’s rich winemaking heritage and its hidden culinary gems. But this one is something truly special — a journey into Transylvanian legend, flavors, and bold pairings you won’t soon forget.
🕯️ Whether you’re a curious traveler, a wine lover, or just in search of a truly unique night out in Bucharest, Dracula’s Dinner is the kind of story you’ll want to tell your friends back home.
🎟️ Limited spots available. Book your seat before the bats fly in the night.

🍇 Grand Premiere: Pinot Noir vs Nebbiolo vs Cadarcă
2025-06-06 19:00 - 22:00
Trei soiuri, o provocare gustativă și un singur câștigător: preferatul publicului! Te invităm la o degustare-confruntare în care eleganța se joacă în trei stiluri diferite – Pinot Noir, Nebbiolo și Cadarcă – toate provenite din struguri cu coajă subțire, dar cu personalitate cât o podgorie întreagă.
Pinot Noir-ul, fin, catifelat și cu arome seducătoare de fructe roșii, întâlnește Nebbiolo-ul cu taninuri nobile și profunzime aromatică, în timp ce Cadarcă vine cu explozie de fruct și condiment, într-o demonstrație de forță a terroir-ului românesc. Gustăm, comparăm, dezbatem – și alegem împreună favoritul serii!
🍷 Selecția de vinuri a serii:

🇫🇷 Doudet Naudin – Pommard 1er Cru Les Charmots 2021 – un Pinot Noir clasic din Burgundia, elegant și complex, cu note de cireșe amare și condimente fine.
🇺🇸 Pursuit – Sonoma County Pinot Noir 2020 – un Pinot californian amplu, cu arome de fructe coapte și vanilie, tipic pentru Sonoma.
🇳🇿 Spy Valley – Sustainably Crafted Pinot Noir 2019 – expresie pură din Marlborough, cu profil fructat și mineralitate vibrantă.
🇮🇹 Perbacco – Langhe Nebbiolo 2019 – nebbiolo din Langhe, cu echilibru impecabil și note de trandafiri, pământ umed și fruct roșu.
🇮🇹 Barolo Riserva – Fontanafredda 2014 – Barolo matur, cu taninuri domolite și note terțiare de piele, ciuperci și prune uscate.
🇮🇹 Barolo – Fontanafredda 2018 – tânăr, intens și promițător, cu potențial de învechire și un buchet aromatic bogat.
🇷🇴 Balla Géza – Cadarcă Rezerva Pivniței – vin românesc cu caracter, cu arome de vișine amare, scorțișoară și note ușor afumate.
🍷 + Vin surpriză al serii

🧀 Pairing gourmet: platouri generoase cu brânzeturi maturate, charcuterie artizanală, măsline, struguri și pâine rustică stropită cu ulei de măsline extravirgin – o asociere perfectă pentru a pune în valoare profilul fiecărui vin.
🔔 Rezervă-ți locul acum! Participă la un Grand Premiere de excepție și alege noul tău soi preferat!

Degustare Tenuta Ulisse | Seară de wine & food pairing cu Gianfranco Ulisse
2025-06-08 17:00 - 20:00
Pe 8 iunie, duminică, de la ora 17:00, la Corks, ai șansa unică de a-l întâlni pe Gianfranco Ulisse, fondatorul Tenuta Ulisse – o cramă-fenomen din Abruzzo, care a cucerit lumea cu vinuri locale reinterpretate cu stil și curaj. Alături de el vin și invitații speciali Marco Germani (Export Manager) și Nicola di Ciano (Agronom & Enolog), pentru o degustare completă cu povești, gusturi și descoperiri în premieră
🍷 Vinurile serii:

Tenuta Ulisse Cococciola – mineral, proaspăt, cu o aciditate crocantă
Tenuta Ulisse Pecorino – floral, citric, vibrant
Tenuta Ulisse Rosé – delicat, cu note de zmeură, grapefruit și o eleganță surprinzătoare
Tenuta Ulisse Primitivo – în premieră la Corks! Intens, catifelat, cu arome de prune, ciocolată și condimente dulci
Amaranta Montepulciano d’Abruzzo (Luca Maroni – 99p, Mundus Vini – Gold, Berliner Wine Trophy – Gold) – corpolent, profund, emblematic pentru Abruzzo

🍇 De ce e specială Tenuta Ulisse?

Tenuta Ullisse înseamnă pasiune de familie, terroir din Abruzzo și vinuri care se simt ca un mix între tradiție pură și inovație curajoasă. În mai puțin de 20 de ani, a devenit unul dintre cei mai importanți exportatori de vin premium din regiune – o cramă în continuă ascensiune, care ridică standardele vinurilor italiene autohtone.
🍽️ Meniu tradițional:

Prosciutto e formaggi
Pallotte Cacio e Ova (chiftele cu brânză și ou)
Spaghetti al Ragù
Arrosticini (frigărui de miel)
Tiramisu

🎟 Nu rata această seară rară – un eveniment în care poți vorbi direct cu echipa cramei, poți degusta în premieră vinuri excepționale și poți savura preparate autentice italiene, la casa vinurilor bune, Corks.

Marea Degustare de Colivă
2025-06-09 19:00 - 22:00
Nu te pune cu poporul al cărui desert preferat este coliva! Iar dacă te pui cu el, măcar află care este tipul lor de colivă preferat…

Organizăm luni, 9 iunie, o degustare unică, în jurul unui produs tradițional cunoscut de toată lumea pe care îl vom degusta în diverse interpretări (dulci și sărate), acompaniat de o selecție eclectică de vinuri liniștite și spumante

Coliva este un preparat răspândit prin toată Europa de Est, Balcani și părți ale Orientului Mijlociu, care are o semnificație religioasă importantă în tradiția ortodoxă, fiind folosită în cadrul ceremoniilor funerare și al parastaselor. Original preparat doar din grâu fiert îndulcit cu miere sau zahăr și amestecat cu nuci sau fructe uscate, coliva a evoluat odată cu preferințele și gusturile oamenilor, iar acum găsim colivă cu ciocolată, bomboane, caramel, înghețată de colivă, choux a la colivă…

La degustare vom încerca cât mai multe tipuri de colivă tradițională, fiecare cu ingrediente diferite, apoi câteva tipuri de colivă reinterpretată, toate în acompaniamentul vinurilor bune. La final, nu mai așteptăm 40 de zile și votăm direct care sunt combinațiile noastre preferate.

Vă așteptăm cu mare drag la Marea Degustare de Colivă – a tasting event to die for!

Ziua Portugaliei | Wine & Food Pairing Evening
2025-06-11 19:00 - 22:00
Pe 11 iunie, te invităm să sărbătorești Ziua Portugaliei printr-o călătorie de la valea râului Douro până la briza Atlanticului – în pahare și în farfurii.
Portugalia este tărâmul vinurilor cu caracter – curajoase, neașteptate și profund legate de pământul care le naște. Cu peste 250 de soiuri locale, vinurile portugheze impresionează prin diversitate și autenticitate. De la prospețimea Vinho Verde-ului și eleganța Alvarinho-ului, până la intensitatea unui Douro roșu și catifelarea unui Porto matur, fiecare pahar spune o poveste despre soare, sare și piatră încinsă.
🍷 Vinurile serii:

Quinta da Raza Vinho Verde
Aveleda Alvarinho
Zom Reserva Tinto Douro 2021
Herdade do Rocim Alicante Bouschet
Calem 20 Years, Tawny Porto

Bucătăria portugheză este simplă, dar plină de profunzime – cu influențe maritime puternice, arome mediteraneene și rețete transmise din generație în generație. De la pește și fructe de mare până la preparate rustice cu carne, totul este gătit cu suflet și asezonat cu multă istorie.
🍴 Pairing cu preparate tradiționale portugheze:

Sardinhas assadas (sardine la grătar)
Bacalhau à Braga (cod prăjit cu ceapă, ardei și cartofi)
Carne de porco à alentejana (porc cu scoici, o combinație armonioasă)
Tripas à moda do Porto (tocăniță de burtă cu fasole și carne)
Pastel de nata

Fie că ești pasionat de vinuri, gurmand curios sau pur și simplu îndrăgostit de cultura portugheză, această seară e pentru tine.
Hai să celebrăm împreună Ziua Portugaliei cu vinuri vibrante, preparate tradiționale și povești care se spun cel mai bine cu un pahar în mână.
📅 Rezervă-ți locul din timp – locurile sunt limitate!

🎯 Marea Degustare cu Inimă și Creier
2025-06-12 19:00 - 22:00
Cei curajoși și curioși le consideră delicatese. Alții nu le-au încercat niciodată – și nu știu ce pierd! Cert este că organele precum inima, creierul sau fuduliile fac parte din tradiția gastronomică a poporului român (și nu numai), sunt gustoase și extrem de sănătoase.
🍴 Degustăm “cu inimă și creier” mai multe tipuri de organe, pregătite cu atenție de chef-ul nostru și asociate cu vinuri atent alese, într-o seară cu totul specială:
🍖Preparatele serii:

Steak de inimă de vită
Creier pane – rețetă clasică și gustoasă
Măduvioare de vită cu bruschete
Fudulii și momițe pe plită
Pastramă cu mămăliguță și spumă de hrean

🥂 Vinuri pentru un pairing de excepție:

Cava Raventós Rosell
Pinot Grigio Terre del Noce
Grande Forte Chardonnay
SOARE Cabernet Sauvignon
Pergament Petit Verdot

🎶 Muzică live inclusă!
Atmosferă relaxată, gusturi îndrăznețe, vinuri spectaculoase și o experiență culinară care îți va rămâne în minte (și în papile).
👨‍👩‍👧‍👦 Cu mic, cu mare, vă așteptăm la degustarea de organe!
📍 Locuri limitate – rezervă acum și vino cu inima deschisă (și cu creierul pregătit pentru surprize)!

Wine Creator Spotlight: Liviu Grigorică
2025-06-13 19:00 - 22:00
🏆 Un singur enolog. Zeci de vinuri. Mii de povești.
Liviu Grigorică este unul dintre cei mai respectați enologi ai României, cu o carieră impresionantă care se întinde pe mai bine de două decenii. A creat vinuri emblematice precum Smerenie, Passarowitz și Drăgaica Roșie (pentru Crama Oprișor), dar și etichete remarcabile pentru Corcova, Domeniile Franco Române (DFR) și, mai recent, Velvet Winery. Stilul său e definit de echilibru, claritate și o expresivitate care lasă terroir-ul să vorbească în locul lui.
Vineri, 13 iunie, îți dăm ocazia să-l întâlnești personal și să descoperi creațiile sale direct de la sursă. O degustare specială în care fiecare vin vine cu o poveste, o semnătură și un pairing atent gândit. Un eveniment în premieră la Corks, din seria ‘Wine Creator Spotlight’, în care aducem lumina reflectoarelor pe oamenii din spatele etichetelor noastre preferate.
🍷 Vinurile serii – create de Liviu Grigorică:

Velvet Winery, Triptic Alb – elegant și floral, un alb complex cu structură fină
Velvet Winery, Magiq Alb – proaspăt, aromatic, cu note citrice și minerale
Velvet Winery, Magiq Roșu – fructat și suplu, un roșu versatil și prietenos
DFR, Galeron Chardonnay – baricat subtil, cu note de vanilie, unt și piersici coapte
DFR, Arrogance Rosé – delicat, crocant, cu arome de fructe roșii și flori
DFR, Arrogance Roșu – intens, cu note de vișine, condimente și o structură catifelată

🍴 Pairing culinar marca Chef Alfred:

Platouri cu brânzeturi maturate, charcuterie și măsline marinate
Colțunași cu carne picantă
Frigărui de vită cu cartofi cu rozmarin
Tartă de ciocolată cu fructe de pădure

🖋️ Exclusiv la eveniment:
Toate vinurile pot fi cumpărate la fața locului – semnate chiar de Liviu Grigorică. O ocazie rară pentru pasionați, colecționari sau cei care vor să ia acasă nu doar o sticlă, ci o amintire.
🎟️ Locuri limitate
Rezervă-ți acum locul la o seară dedicată creatorului, nu doar creației.

Degustare de ulei de măsline, Parmigiano Reggiano și vinuri din Italia
2025-06-17 19:00 - 22:00
O altfel de degustare, la fel de multe lucruri de învățat și pofte de ascultat. Vino la Corks marți, 17 iunie, și află secretele uleiului de măsline de calitate și al Parmigiano Reggiano cu grade diferite de maturare, chiar de la președintele Federației Naționale a Degustătorilor Autorizați, Marian Timofti!
Știați că există soiuri de măsline care produc uleiuri de măsline complet diferite? Este o poveste fascinantă, însă familiară iubitorilor de vinuri care au degustat influența terroir-ului asupra produsului final.
Vom degusta 3 sortimente de uleiuri de măsline premium, explicate pe rând de Marian Timofti, un degustător cu zeci de ani experiență. Există o lume întreagă a uleiului de măsline de calitate, conexă lumii vinului, potrivită pentru oamenii care vor să afle mai multe despre produsele pe care, poate, le consumă chiar zilnic.
Stați liniștiți! Ne clătim papilele gustative și cu un Prosecco între probe, iar expertul de față vă va răspunde la orice întrebări veți avea legate de produsele degustate.
Degustarea de Parmigiano Reggiano vă oferă oportunitatea să încercați o selecție de brânzeturi cu grade serioase de maturare (de la 36 luni până la 120 luni), produse care se găsesc extrem de greu în comerț, sau chiar deloc. Vom încerca 8 tipuri de Parmigiano Reggiano, din 8 ani diferiți, pe care le asociem, pe rând, cu fructe proaspete, jeleuri și dulcețuri, și, pe parcurs, cu o serie de vinuri din italia:

Prosecco Le Salute Brut
Paccamora Inzolia Terre Siciliane IGT
Chardonnay Barrique Grande Forte
Primanero Appassimento (Primitivo e Negroamaro)

Vă așteptăm cu drag la degustare!

Viața în alb și rosé cu Crama Rasova | Degustare de vinuri de vară & pairing cu pește și fructe de mare
2025-06-18 19:00 - 22:00
Ridicăm 5 pahare pentru vinurile bune și zilele lungi de vară! Pe 18 iunie, te așteptăm la o seară care celebrează prospețimea și delicatețea vinurilor albe și rosé de la Crama Rasova, direct din Dobrogea însorită, aproape de mare, unde briza și terroir-ul se împletesc în fiecare sticlă.
Vinurile serii vor acoperi tot ce ne dorim într-o seară de vară, de la efervescență și mineralitate, până la prospețime florală și fructe roșii crocante.
🥂 Vinurile serii:

La Plage, Prosecco DOC
La Plage Alb
Nud Alb
Sur Mer Rosé
Imperfect Rosé

🍽️ Meniul de pairing:

Platouri cu icre, păstrăv afumat și zacuscă de pește
Creveți cu chili, lime și usturoi
Midii în sos de vin
File de doradă cu piure de rădăcinoase

O seară pentru toți cei care iubesc marea, vinul bun și poveștile bine spuse. Rezervă-ți locul și lasă-te purtat de val!

History Sips: The Romanian Wine Journey
2025-06-19 19:00 - 22:00
History Sips: The Romanian Wine Journey
Join us at Corks Wine Bar for an immersive evening of wine, food, and storytelling, as we guide you through the complex, surprising, and often untold story of the 🇷🇴 Romanian wine industry.
This event will be entirely in English as it is dedicated to a growing expat community in Bucharest.
From ancient vineyards cultivated by the Dacians, through the forgotten brilliance of royal cellars, across the industrial grayness of the communist era, and into today’s vibrant, innovative wine scene — this isn’t just a tasting, it’s a time machine in a glass.
🍷 What to expect:

A curated selection of 5 Romanian wines (and a surprise or two), each paired with a key moment in history
Tasting bites of traditional Romanian cuisine to match the flavors and the stories
Learn how politics, tradition, and resilience shaped Romania’s wine identity
Meet new people, ask questions, and sip your way through centuries of flavor

🍇 Wine Timeline:

Welcome Drink: Tamaioasa Romaneasca (dry) – From Ancient Greeks and trades
Crâmpoșie Selecționată – representing ancient Dacian roots and ancient viticulture
Grasă de Cotnari – a symbol of Moldavian tradition and royal prestige
Fetească Albă – a taste of communist standardization & quantity over quality
Fetească Neagră barrique (modern) – showcasing the rebirth and premium potential
Busuioacă de Bohotin (desert) – a charming, youthful finish for the “new wave” consumer

Whether you’re new to Romanian wine or want to taste it with a fresh perspective, this evening will surprise, educate, and delight you.
Meet your host: Silvia Palașcă, wine educator, passionate storyteller, and everlasting wine aficionado. With a deep love for connecting people through wine, Silvia brings energy, curiosity, and context to every glass. Her events are known for being as educational as they are fun, with just the right touch of sarcasm and sparkle… aaa we mean sparkling wine!

O seară în Sicilia | Degustare de vinuri și preparate siciliene
2025-06-20 19:00 - 22:00
Vineri, 20 iunie, de la ora 19:00, te așteptăm la o seară care aduce în inima Bucureștiului savoarea mediteraneeană a Siciliei — insula unde soarele, marea și vinul se combină într-o poezie de gusturi și arome.
Pregătește-te pentru un festin cu 6 vinuri siciliene alese pe sprânceană și un meniu inspirat de bucătăria autentică a insulei.
🍷 Vinurile serii:

Inzolia Paccamora – proaspăt, floral, cu note de citrice coapte
Principe di Corleone Grillo – mineral și elegant, cu o textură catifelată
Benede Catarratto BIO Alessandro di Camporeale – echilibrat, BIO, cu arome de mere verzi și migdale
Principe di Corleone Syrah – condimentat, intens, cu un final lung și savuros
Feudo Arancio Nero D’Avola – emblematicul soi sicilian, rotund, fructat, cu accente de cacao
Vinul surpriză al serii

🌿 Sicilia este patria unor dintre cele mai interesante soiuri autohtone italiene. Grillo și Catarratto, soiuri albe locale, oferă vinuri vibrante, saline și ușor exotice, ideale pentru preparatele mediteraneene, în timp ce Inzolia aduce în pahar prospețimea delicatețea florilor albe. Nero D’Avola, considerat regele vinurilor roșii siciliene, impresionează prin intensitate și echilibru, iar Syrah-ul sicilian este cu totul deosebit.
Fiecare dintre ele reflectă unicitatea terroir-ului sicilian – o combinație de soare arzător, sol vulcanic și vânturi sărate. Fie că ești pasionat de vinuri italiene sau vrei pur și simplu să te lași surprins de aromele Siciliei, această seară este pentru tine.
🍴 Meniul de pairing:

Platou cu brânzeturi
Tartine cu caponata (vinete, roșii, capere & măsline)
Arancini cu vită
Pasta alla Norma (cu vinete prăjite, ricotta sărată și roșii)
Cannoli cu fistic

Fiecare pahar spune o poveste despre Sicilia — despre dealuri scăldate în soare, soluri vulcanice și tradiții păstrate cu încăpățânare.
Dacă ai visat vreodată să te plimbi pe străduțele din Palermo sau Catania cu un pahar de Grillo sau Nero d’Avola în mână, acum este momentul să transformi visul în realitate. La Corks.
📍 Locurile sunt limitate. Rezervă acum și vino să descoperi Sicilia pe gustate!

Australian Wines & Barbecue Evening
2025-06-22 17:00 - 20:00
Rezervă-ți locul la o seară epică de vinuri și grătar marca Australia!
Shiraz-uri premiate, arome intense și preparate “on the barbie”. Totul într-un singur eveniment, la Corks.
🇦🇺 Australia: vinuri mari, grătare serioase și un Shiraz care face valuri în toată lumea. Pe 22 iunie, la Corks, te așteptăm la o degustare unde explodăm de arome – de la Barossa la Clare Valley, cu pairing-uri la grătar marca Chef Alfred.
🍷 Vinuri emblematice ale Australiei:
Australienii nu glumesc când vine vorba de Shiraz, au transformat acest soi într-o semnătură mondială. Iar Barossa Valley este inima lui. În lineup-ul serii găsești:

Torbreck Woodcutter’s Viognier – 92p Robert Parker
Wakefield Jaraman Shiraz 2019 – Clare Valley, Double Gold la Sommelier’s Choice Awards
The “Y” Shiraz – Yalumba, Barossa Valley
Yalumba Galway Shiraz 2022 – Barossa Valley
Torbreck Woodcutter’s Shiraz 2021 – 96p James Suckling
Yangarra Estate Shiraz Bio 2018

🔥 Pairing Menu – Aussie style:

Platouri cu brânzeturi și charcuterie
Prawns on the barbie
Barbecue snags (cârnați australieni)
Grilled lamb chops

Fiecare vin este ales cu grijă să potențeze aromele de pe grătar, și invers. O seară de vară, arome intense și povești despre vinurile dintr-o țară îndepărtată.
🎟️ Rezervă-ți locul din timp – locurile sunt limitate.
Nu trebuie să zbori 15.000 km ca să guști ce are Australia de oferit!

Atelier de Gin & Tonic
2025-06-25 19:00 - 22:00
Pe 25 iunie, miercuri, de la ora 19:00, transformăm Corks într-un adevărat teren de joacă pentru iubitorii de gin!
Pregătește-ți papilele gustative pentru o seară în care mixologia se întâlnește cu distracția. Începem cu o degustare de 5 ginuri – de la clasici internaționali până la infuzii curajoase din tărâmuri îndepărtate – și continuăm cu un atelier de tip DIY: do-it-yourself & drink-it-yourself, în care ești propriul tău barman.
Ginurile serii:

Tobermory Hebridean Gin
Roner Kiku Apple Gin
Gin Wemyss Darnley’s Smoke&Zest
Isle of Raasay Hebridean Gin
Duncan Taylor Indian Summer Gin

După ce le gustăm ‘straight’, cât putem de curajos, intrăm în zona de creație: îți alegi apa tonică Fentimans preferată, toppinguri fancy (de la ierburi aromatice la fructe surprinzătoare), și creezi The Perfect G&T.
🎁 Premiem cea mai eclectică combinație a serii cu un cadou special din partea casei. Cine știe, poate inventezi noul clasic al barului!
Evenimentul include:
✔️ Degustare ghidată de ginuri premium
✔️ Acces la barul DIY
✔️ Toppinguri inedite pentru gin & tonic-ul tău
✔️ Apă la discreție și voie bună din belșug
📍Locuri limitate – rezervă din timp și vino să ne jucăm serios cu ginul!

Degustare de 6 vinuri de la Crama Hamangia | Pairing cu pește și fructe de mare
2025-06-26 19:00 - 22:00
Pe 26 iunie, ne întoarcem pe meleagurile Dobrogei, la intersecția dintre briza Mării Negre și istoria milenară a vinului. Crama Hamangia aduce la Corks o selecție care unește spiritul locului cu expresii contemporane, într-o seară de poveste dedicată celor care știu că vinul bun se bea și cu inima, nu doar cu simțurile.
🍷 Vinurile serii:

Pagaia Sauvignon Blanc – proaspăt, citric, cu adieri marine
Ataman Fetească Regală – floral și echilibrat, cu mineralitate dobrogeană
Ataman Pinot Gris – catifelat, cu fructe coapte și condimente fine
Ataman Cuvee – un blend surprinzător, intens și bine structurat
Ataman Cabernet Sauvignon Rosé – vibrant, cu note de fructe roșii și o aciditate crocantă
Pagaia Merlot Rosé – delicat și aromat, perfect pentru vară

🍽️ Pairing Menu:

Tartine cu icre și zacuscă de pește
Sardine la grătar cu spumă de hrean
Coșulețe cu creveți și avocado
Midii în sos de vin alb
Ruladă de pește cu legume

Crama Hamangia este ca o declarație de dragoste pentru terroir-ul dintre Dunăre și mare, pentru poveștile străvechi și reinterpretările moderne.
🎟️ Rezervă-ți locul la o degustare cu suflet dobrogean. Locuri limitate – tradițiile te așteaptă!

Amintiri din Toscana | Degustare de 7 vinuri toscane și preparate locale
2025-06-27 19:00 - 22:00
Călătorie în inima Toscanei, un eveniment de neratat pentru iubitorii de vinuri!
Degustă 7 vinuri toscane de excepție, alături de preparate locale tradiționale, o experiență culinară și o incursiune în tradiția uneia dintre cele mai renumite regiuni vitivinicole ale Italiei.
Toscana, regiune binecuvântată de soare și cu un peisaj idilic, este leagănul unei culturi vitivinicole milenare. Situată în centrul Italiei, Toscana este renumită pentru vinurile sale roșii robuste și elegante, apreciate în întreaga lume pentru complexitatea aromelor și potențialul de învechire. De la Chianti Classico la Brunello di Montalcino și Super Toscane, vinurile din regiune sunt o expresie a terroir-ului unic și a pasiunii pentru vinificație.
Dar Toscana nu este doar vin. Este și o regiune cu o gastronomie bogată și savuroasă, bazată pe ingrediente proaspete și locale, preparate cu dragoste și respect pentru tradiție. De la brânzeturi fine și mezeluri artizanale la fripturi suculente, bucătăria toscană este o explozie de arome și texturi care completează perfect vinurile locale.
Dacă ești pasionat de vinuri, de Italia sau pur și simplu vrei să (re)descoperi aromele autentice ale Toscanei, acest eveniment este pentru tine!
Am pregătit o selecție premium de vinuri reprezentative pentru diverse zone viticole toscane:

Le Volte dell’Ornellaia, Bolgheri IGT
Cifra Duemani, Cabernet Franc
Villa Antinori Rosso
Rosso di Montalcino, Banfi
Chianti Classico Riserva, Banfi
Il Sapiente, Sangiovese IGT
+ Vinul surpriză al serii

Pairing cu bucate alese:
Pentru a completa experiența gustativă, am creat un meniu special cu preparate locale, alese cu grijă pentru a se potrivi cu vinurile degustate:

Platouri cu prosciutto, formaggi & focaccia
Fegatini alla toscana (pate de iepure cu capere și anșoa)
Papardelle al cinghiale (paste cu ragù de mistreț)
Peposo di manzo con polenta (vită gătită lent în vin toscan cu polenta cu parmezan)
Cantucci cu cremă de ciocolată

Rezervă-ți un loc la eveniment!
Nu rata ocazia de a te alătura acestei seri dedicate Toscanei! Fie că ești un cunoscător experimentat sau un pasionat în devenire, vei avea șansa de a descoperi secretele vinificației toscane și de a te bucura de o degustare delicioasă cu vinuri premium.

🇬🇪 Georgia Day | Degustare de vinuri georgiene & preparate tradiționale
2025-06-29 17:00 - 20:00
Descoperă una dintre cele mai vechi culturi viticole din lume, într-o seară dedicată Georgiei – patria vinului, unde tradiția are gust de lut, foc și sărbătoare. Pe 29 iunie, te invităm la o călătorie prin aromele Caucazului, cu vinuri autentice și bucate locale gătite ca acasă, alături de Corina-Bianca #winefluent, sommelier și iubitoare de vinuri internaționale.
🍷 Vinurile Georgiei – acolo unde vinul se naște din amforă
Cu o tradiție de peste 8000 de ani, Georgia este considerată leagănul vinului. Aici, metodele străvechi de vinificare în qvevri (amfore de lut îngropate în pământ) sunt încă vii și dau naștere unor vinuri unice, intense, cu o identitate aparte. În această seară vom degusta:

Batonis Kari, Tsinandali Cupaj Alb – proaspăt și elegant, cu arome florale și o textură fină
Batono De’Wino &
Kapistoni, Goruli Mtsvane Alb – două expresii diferite ale aceluiași soi nobil, vibrant și mineral
Batonis Kari Rosé – delicat și fructat, perfect pentru vară
Vaziani, Saperavi – un vin roșu intens, structurat, cu taninuri ferme și o adâncime aromatică rar întâlnită

Tsinandali este un cupaj clasic georgian, obținut din soiurile Rkatsiteli și Mtsvane, ce aduce prospețime, echilibru și o expresie elegantă a terroir-ului Kakheti. Goruli Mtsvane, soi alb rar întâlnit, se remarcă prin aciditate vibrantă și arome delicate de citrice și ierburi aromatice. Iar Saperavi, perla vinurilor roșii georgiene, este un soi intens colorat și profund, cu taninuri ferme, note de fructe negre și un potențial excelent de învechire.
🍽️ Bucătăria georgiană – un dans de nuci, ierburi și pâine caldă
Georgienii știu că masa adună oamenii. De la pâinea cu brânză topită și ou (khachapuri Adjaruli), până la aromele bogate de nucă și coriandru din puiul satsivi, bucatele tradiționale sunt un manifest al ospitalității. Am ales doar câteva preparate reprezentative, deși bucătăria gruzină este foarte diversă și tot pe atât de gustoastă.
Meniul serii include:

Khachapuri Adjaruli – ‘pizza georgiană’ cu brânză, ou și unt
Lobio – tocană de fasole roșie cu nuci și condimente
Satsivi – pui cu sos cremos de nucă, usturoi și coriandru
Medok – desert în straturi cu cremă de lapte și miere

🎟️ Rezervă-ți locul la o seară de poveste, unde vinul nu e doar băutură, ci moștenire vie.
